**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO FINANSINIAM PRISIDĖJIMUI PRIE įgyvendinamO valstybės investicijų programos projektO „VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS PASTATŲ J. TUMO-VAIŽGANTO G. 89 IR J. TUMO-VAIŽGANTO G. 91, PLUNGĖJE, REKONSTRAVIMAS (II ETAPAS)“**

2017 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478, 161 punktu, Plungės rajono savivaldybės tarybos 2016 m. vasario 11 d. sprendimu Nr. T1-38 „Dėl pritarimo teikti investicijų projektus 2017-2019 metų Valstybės investicijų programos finansavimui gauti“, Plungės rajono savivaldybės taryba nusprendžia:

Pritarti Savivaldybės finansiniam prisidėjimui iki 70 tūkst. Eur iš Savivaldybės biudžeto prie įgyvendinamo Valstybės investicijų programos projekto „Viešosios įstaigos Plungės rajono savivaldybės ligoninės pastatų J. Tumo-Vaižganto g. 89 ir J. Tumo-Vaižganto g. 91, Plungėje, rekonstravimas (II etapas)“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius Gintaras Bagužis

Strateginio planavimo ir investicijų skyriaus vedėja Žaneta Piepalienė

Finansų ir biudžeto skyriaus vedėja Daiva Mažeikienė

Kalbos tvarkytojas Algirdas Eidukaitis

Juristas Vytautas Tumas

Sprendimą rengė

Strateginio planavimo ir investicijų skyriaus vyr. specialistė

Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO FINANSINIAM PRISIDĖJIMUI PRIE įgyvendinamO valstybės investicijų programos projektO „VIEŠOSIOS ĮSTAIGOS PLUNGĖS RAJONO SAVIVALDYBĖS LIGONINĖS PASTATŲ J. TUMO-VAIŽGANTO G. 89 IR J. TUMO-VAIŽGANTO G. 91, PLUNGĖJE, REKONSTRAVIMAS (II ETAPAS)“**

2017 m. gruodžio 11 d.

Plungė

1. **Parengto teisės akto projekto tikslai.**

Šio sprendimo tikslas – gauti Plungės rajono savivaldybės tarybos pritarimą dėl Savivaldybės lėšų skyrimo prisidėti prie įgyvendinamo Valstybės investicijų programos projekto „Viešosios įstaigos Plungės rajono savivaldybės ligoninės pastatų J. Tumo-Vaižganto g. 89 ir J. Tumo-Vaižganto g. 91, Plungėje, rekonstravimas (II etapas)“ (toliau – Projektas).

1. **Teisės akto projekto esmė**, **rengimo priežastys ir motyvai.**

Projekto esmė.

Plungės rajono savivaldybės taryba 2016 m. vasario 11 d. sprendimu Nr. T1-38 „Dėl pritarimo teikti investicijų projektus 2017-2019 metų Valstybės investicijų programos finansavimui gauti“ pritarė Projekto teikimui 2017-2019 metų Valstybės investicijų programos finansavimui gauti.

2017 m. Projekto įgyvendinimui skirta 335 tūkst. Eur. Pagal 2017 metams skirtų lėšų panaudojimo ir paskirstymo planą turėjo būti atlikti:

pagrindinio ligoninės pastato šildymo sistemų keitimo darbai – 125 tūkst. eurų,

operacinių vėdinimo sistemų įrengimo darbai – 33 tūkst. eurų,

medicininių konsolių anesteziologui ir chirurgui įrengimo darbai – 33 tūkst. eurų,

operacinių elektros instaliacijų remonto darbai – 11 tūkst. eurų,

įsigytas kilnojamo rentgeno aparatas (C lankas) – 62 tūkst. eurų,

įsigytas narkozės aparatas – 71 tūkst. eurų.

2017 m. balandžio 28 d. VšĮ Plungės rajono savivaldybės ligoninės viešųjų pirkimų komisija paskelbė mobilaus rentgeno su C-lanku pirkimą. Viešųjų pirkimų komisija įvertino gautus pasiūlymus ir priėmė sprendimą laimėtoju pripažinti UAB „Graina“, kurios pasiūlymo vertė - 99 462,00 eurai.

2017 m. gegužės 16 d. VšĮ Plungės rajono savivaldybės ligoninės viešųjų pirkimų komisija paskelbė pagrindinio ligoninės pastato vidaus šildymo sistemos projektavimo ir įrengimo darbų pirkimą. Įvertinus gautus pasiūlymus, konkurso laimėtoju pripažinta UAB „Eidvaras“. Pasiūlymo vertė – 335 477,68 euro.

2017 m. spalio 24 d. įvykdžius pirkimą, su UAB „Limeta“ pasirašyta medicininių konsolių anesteziologui ir chirurgui įrengimo sutartis, kurios vertė - 32 730,50 Eur.

2017 m. spalio 31 d. įvykdžius pirkimą, su UAB „Eurosistema ir ko“ pasirašyta sutartis dėl vėdinimo sistemos ir elektros instaliacijos remonto darbų I ir II operacinėse. Sutarties vertė – 44 379,84 Eur.

2017 m. lapkričio 14 d. įvykdytas narkozės aparatų pirkimas. Pasirašyta sutartis su UAB „AMI sprendimai“. Sutarties vertė – 69 938,00 Eur.

Įvykdžius visus pirkimų plane numatytus pirkimus, darbams ir įrangai apmokėti yra reikalinga 581.988,00 Eur. VšĮ Plungės rajono savivaldybės ligoninė prie projekto prisidėjo 70 tūkst. Eur. Trūkstama lėšų suma sudaro 176 988,00 Eur.

1. **Papildomų lėšų poreikis (jeigu teisės aktui įgyvendinti reikalingos lėšos).**

Pagal Projektą atliktiems darbams apmokėti reikalinga 176.988,00 Eur. Planuojamas neįsisavintų skolintų lėšų likutis numatomas apie 70 tūkst. Eur. Planuojamas likutis būtų skiriamas prisidėjimui prie Projekto.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus gautas Plungės rajono savivaldybės tarybos pritarimas finansiškai prisidėti prie įgyvendinamo Valstybės investicijų programos „Viešosios įstaigos Plungės rajono savivaldybės ligoninės pastatų J. Tumo-Vaižganto g. 89 ir J. Tumo-Vaižganto g. 91, Plungėje, rekonstravimas (II etapas)“.

**5. Kita svarbi informacija.** Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Valstybės investicijų programos lėšas.* | *-* |
| *Finansams* | *-* | *-* |
| *Socialinei aplinkai* | *Didesnės apimties projektai duos daugiau socialinės naudos, kadangi bus tinkamai sutvarkyta viešoji infrastruktūra.* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Turės teigiamos įtakos, nes didės Plungės miesto patrauklumas.* | *-* |
| *Administracinei naštai* | *-* | *-* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *-* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vyr. specialistėIngrida Stanienė